CELEX: 62016CN0366
Language: et
Date: 2016-07-05 00:00:00
Title: Kohtuasi C-366/16: Eelotsusetaotlus, mille on esitanud Raad voor Vreemdelingenbetwistingen (Belgia) 5. juulil 2016 – H. F. versus Belgia riik

19.9.2016   
            
            
               ET
            
            
               Euroopa Liidu Teataja
            
            
               C 343/33
            
         Eelotsusetaotlus, mille on esitanud Raad voor Vreemdelingenbetwistingen (Belgia) 5. juulil 2016 – H. F. versus Belgia riik
   (Kohtuasi C-366/16)
   (2016/C 343/44)
   Kohtumenetluse keel: hollandi
   
      Eelotsusetaotluse esitanud kohus
   
   Raad voor Vreemdelingenbetwistingen
   
      Põhikohtuasja pooled
   
   
      Kaebaja: H. F.
   
      Vastustaja: Belgia riik
   
      Eelotsuse küsimused
   
   Kas liidu õigust, eelkõige direktiivi 2004/38 artikli 27 lõiget 2 (1) – vajaduse korral koosmõjus harta artikliga 7 – tuleb tõlgendada nii, et kolmanda riigi kodanikust pereliikme elamisloataotluse, mis on esitatud taasühinemiseks liidu kodanikuga, kes on kasutanud oma õigust vabalt liikuda ja vabalt elukohta valida, võib liikmesriigis rahuldamata jätta, kuna kõnealuse pereliikme – kelle pagulasseisundit ei ole pagulasseisundi konventsiooni artikli 1 punkti F ja direktiivi 2011/95 artikli 12 lõike 2 (2) alusel tema päritoluriigi eriomases ajaloolis-ühiskondlikus kontekstis toimunud asjaoludest tulenevalt teises liikmesriigis tunnustatud – pelgast viibimisest ühiskonnas lähtub väidetavalt oht; kui eeldus, et kõnealune pereliige kujutab endast elukohaliikmesriigis tõelist ja vahetut ohtu, põhineb üksnes tema pagulasseisundi tunnustamata jätmise otsusel, ilma et elukohaliikmesriigis hinnataks retsidiivi ohtu?
   
      (1)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46).
   
      (2)  Euroopa Parlamendi ja nõukogu 13. detsembri 2011. aasta direktiiv 2011/95/EL, mis käsitleb nõudeid, millele kolmandate riikide kodanikud ja kodakondsuseta isikud peavad vastama, et kvalifitseeruda rahvusvahelise kaitse saajaks, ning nõudeid pagulaste või täiendava kaitse saamise kriteeriumidele vastavate isikute ühetaolisele seisundile ja antava kaitse sisule (ELT L 337, lk 9).